અમેરિકાના સૌથી મોટા ભારતીય-અમેરિકન પબ્લિશિંગ હાઉસ પરીખ વર્લ્ડવાઈડ મિડિયાએ ન્યુ યોર્ક સ્થિત 24-7 નેશનલ કેબલ ટીવી ચેનલ આઈટીવી ગોલ્ડ( ઈન્ટરનેશનલ ટેલિવિઝન બ્રોડકાસ્ટિંગ) ખરીદી લીધી છે. અમેરિકામાં વસતા ભારતીય- અમેરિકન સમુદાય અને સાઉથ એશિયન જનસમુદાયની ગતિવિધિને પેશ કરતી આ ચેનલ ખૂબ લાંબા સમયગાળાથી અમેરિકામાં પ્રસારિત થાય છે. આઈટીવી ગોલ્ડ 24-7 પ્રસારિત થતી અમેરિકાની સૌપ્રથમ કેબલ ચેનલ છે. 1985માં લોન્ચ કરવામાં આવેલી આ કેબલ ટીવી ચેનલ દ્વારા ભારતના સમાચારો તેમજ ભારતીય-અમેરિકનો અને સાઉથ એશિયન જનસમુદાયની નોંધપાત્ર પ્રવૃત્તિઓના સમાચારો વ્યાપક રીતે પ્રસારિત કરવામાં આવે છે.